Noverit tam regalis sublimitas quam sacerdotalis auctoritas, omnisque fidelium ventura posteritas, quoniam Hugo et Salicherius et Ayrardus fratres de Marchia concesserunt ecclesie beati martiris Marcelli omnem divisionem quam homines de parrochia sancte Marie de Mercuriaco fecerunt aput Alusiam. Hoc autem donum sic supra dicti fratres fecerunt, sicut Tietmarus presbiter fecerat, tempore Hugonis ecclesie Sancti Marcelli prioris. Concesserunt etiam alodia, cantionem, decimas, oblationes, sepulturas, servos et ancillas, quos Bernardus, Hugo, Walterius, Rotbertus et heredes eorum prescripte ecclesie dederant. Hoc autem laudaverunt Arleius de Colchis et Helysabet uxor ejus, et Galterius et Varinus filii eorum, et Wido frater Arleii. Est autem hoc donum litteris assignatum, Philippo regnante, Walterio Cabilonensi episcopo annuente. S. Iotsaldi, decani; S. Gauceranni, cantoris. S. Ansedei, archidiaconi. S. Wichardi, prioris de Bar. S. Hugonis de Baiers. S. Solicherii et Rocleni de sancto Marcello. Anno mill° C. VII, indictione XV, concurrente I.